SKE ดีดกลับ 22% ตอกย้ำผู้บริหารยังกอดหุ้นแน่น ยันราคาร่วงหนักแค่ผิดพลาดทางเทคนิค
SKE ดีดกลับ 22% ตอกย้ำผู้บริหารยังกอดหุ้นแน่น ยันหุ้นร่วงหนักวานนี้แค่ผิดพลาดทางเทคนิค โดยล่าสุด ณ เวลา 10.00 น. ราคาอยู่ที่ 1.71 บาท บวก 0.31 บาท หรือ 22.14% สูงสุดที่ 1.73 บาท ต่ำสุดที่ 1.67 บาท ด้วยมูลค่าซื้อขาย 8.54 ล้านบาท
14 ก.พ. 2561

ผู้สื่อข่าวรายงานว่า ราคาหุ้นบริษัท สากล เอนเนอยี จำกัด (มหาชน) หรือ SKE เปิดตลาดที่ 1.73 บาท โดยล่าสุด ณ เวลา 10.00 น. ราคาอยู่ที่ 1.71 บาท บวก 0.31 บาท หรือ 22.14% สูงสุดที่ 1.73 บาท ต่ำสุดที่ 1.67 บาท ด้วยมูลค่าซื้อขาย 8.54 ล้านบาท

โดยราคาหุ้นในเช้านี้ปรับตัวขึ้นแรงหลังจากวันนี้ราคาหุ้นปรับตัวลงอย่างหนักถึง 22% ทั้งนี้สาเหตุที่ราคาหุ้นปรับตัวกลับมาอยู่ในแดนบวกคาดว่ามาจากการที่นักลงทุนคลายกังวลหลังจากผู้บริหารยืนยันว่าไม่ได้ทำการขายหุ้นออกมาแต่อย่างใด
ขณะที่มองว่าการที่ราคาหุ้นปรับตัวลงวานนี้เป็นเพียงการขายหุ้นของนักลงทุนที่ทำรายการขายในส่วนของจำนวนหุ้นผิดพลาดในช่วงท้ายตลาดเท่านั้น
 
อนึ่งวานนี้ ราคาหุ้น SKE ปรับตัวลดลงไปอยู่ที่ระดับ 1.40 บาท โดยแหล่งข่าวรายหนึ่งได้เปิดเผยกับ “ผู้สื่อข่าว” ว่า การที่ราคาหุ้นปรับตัวลดลงอย่างหนักวันนี้อาจเป็นการขายหุ้นของนักลงทุนที่ทำรายการขายในส่วนของจำนวนหุ้นผิดพลาดในช่วงท้ายตลาด
นอกจากนี้ได้ติดต่อสอบถามไปยังผู้บริหารของ SKE โดยผู้บริหารยืนยันว่าไม่ได้ทำการขายหุ้นออกมาอย่างแน่นอน ขณะที่ยังไม่มีแผนในการขายหุ้นออกมาแต่อย่างใด
ด้านผลประกอบการของบริษัทงวดปี 2560 มีแนวโน้มที่จะออกมาดี โดยคาดว่าไตรมาส 4/60 จะเป็นไตรมาสที่มีกำไรเติบโตดีที่สุด